ટુર્નામેન્ટમાં અમારા અંતિમ દર્દનાક 12 કલાક બચ્યાઃ ધોની – Khabar Gujarat
સંબંધિત સમાચાર:Jamnagar Newskhabar gujaratm s dhoninewsSports
ભારતના આગામી ઓસ્ટ્રેલિયા પ્રવાસની ટીમ જાહેર
ભારતના મુખ્ય કોચ રવિ શાસ્ત્રીએ સિનિયર ખેલાડી રોહિત શર્મા અને ઇશાન્ત શર્માની આગામી ટેસ્ટ શ્રેણીમાં રમવા અંગે શંકા વ્યક્ત કરીને જણાવ્યું હતું કે તેમણે આગામી કેટલાક દિવસમાં ઓસ્ટ્રેલિયા પહોંચી જવું પડશે. રોહિત શર્મા હેમસ્ટ્રિંગ અને ઇશાન્ત સાઇડ સ્ટ્રેનની ઇજાથી પરેશાન છે અને હાલમાં તેઓ બેંગ્લોર સ્થિત નેશનલ ક્રિકેટ એકેડેમી ખાતે રિહેબિલિટેશન કાર્યક્રમમાંથી પસાર થઇ રહ્યા છે. ભારતીય ક્રિકેટ બોર્ડે (બીસીસીઆઇ) પણ હજુ સુધી રોહિત અને ઇશાન્તને ઓસ્ટ્રેલિયા જવાની તારીખ નિશ્ચિત કરી નથી.
ઓસ્ટ્રેલિયામાં 14 દિવસના ફરજિયાત ક્વોરન્ટાઇનને ધ્યાનમાં રાખતા જો તેઓ બે કે ત્રણ દિવસમાં ઓસ્ટ્રેલિયા રવાના થશે નહીં તો તેમનું છઠ્ઠીથી આઠમી ડિસેમ્બર સુધી ઓસ્ટ્રેલિયા-એ ટીમ સામે રમાનારી વોર્મ-અપ મેચમાં રમવું અનિશ્ચિત બની જશે. શાસ્ત્રીએ જણાવ્યું હતું કે ઇજાના કારણે રોહિત મર્યાદિત ઓવર્સની ફોર્મેટવાળી શ્રેણીમાં રમી શકશે નહીં તે નિશ્ચિત થઇ ચૂક્યું છે. તેઓને હજુ કેટલો સમય આરામની જરૂર છે તે અમે જાણવા માગીએ છીએ કારણ કે તમે લાંબા સમય સુધી આરામ કરી શકતા નથી. શાસ્ત્રીએ જણાવ્યું હતું કે જો રોહિત અને ઇશાન્તે ટેસ્ટ શ્રેણીમાં રમવું હોય તો આગામી ત્રણ કે ચાર દિવસમાં ઓસ્ટ્રેલિયાની ફ્લાઇટ પકડવી જરૂરી છે. જો તેઓ સમયસર પહોંચી શકશે નહીં તો તેમના માટે સ્થિતિ મુશ્કેલ બનશે તે ચોક્કસ છે. બંને ખેલાડીએ ક્વોરન્ટાઇનના સમયને પણ ધ્યાનમાં રાખવો પડશે. બંને ક્યારે ઓસ્ટ્રેલિયા રવાના થશે તેની કોઇની પાસે ચોક્કસ માહિતી પણ નથી.